สวัสดีค่ะ จากในรูปคือปลายนิ้วจะลอก แล้วก็เหมือนเหี่ยวด้วยค่ะ แทบไม่เห็นลายนิ้วมือแล้ว ตรงบริเวณปลายนิ้วมีตุ่มน้ำขึ้น แต่มันไม่นูนออกมานะคะ เป็ตุ่มน้ำแบบเรียบๆ เคยลองทายาที่ให้ความชุ่มชื้น แล้วตรงที่ลอกเหมือนจะเริ่มหายดีค่ะ แต่พอเลิกทาก็กลับมาเป็นแบบนี้อีกแล้ว ควรใช้ยาอะไรทาถึงจะหายคะ ขอบสำหรับคำตอบค่ะ
สวัสดีค่ะ อาการที่ปลายนิ้วลอก มีตุ่มน้ำขึ้นมา ดังรูปแนบ อาการลอกเห็นไม่ชัดเจน แต่เหมือนมีตุ่มที่สีผิวคล้ายผิวหนังขึ้นมาเอง ไม่ค่อยเหมือนกับตุ่มน้ำโดยลักษณะการเป็นตุ่มสีเดียวกับผิวหนังขึ้นมา อาจนึกถึงตุ่มจากผื่นลมพิษ ตุ่มจากการไปสัมผัสของร้อนหรือเย็นจัดแล้วผิวหนังมีการพองขึ้นมาชั่วคราว หรือเป็นผื่นผิวหนังอักเสบจากสาเหตุใดๆจากรูปอาจจะต้องมองใกล้ๆให้ชัดเจนขึ้น แต่ดูแล้วยังเป็นไม่มาก ถ้าไม่มีอาการอะไรชัดเจน อาจสังเกตอาการไปก่อน และไม่ไปแกะเกา ใช้น้ำเปล่าสะอาดล้างเบาๆภายนอก ถ้าอาการกลับมาเป็นมากขึ้นเรื่อยๆ หรือเจ็บ คันมาก ผื่นลุกลาม ควรไปพบแพทย์เพื่อตรวจร่างกายจริงต่อไป